বিরাট-রোহিতকে নিয়ে বড় ইঙ্গিত দিলেন গিল!

ওয়েব ডেস্ক : প্রথমে হয়েছেন টেস্ট দলের অধিনায়ক। তার পরেই একদিনের দলের অধিনায়কত্বও তুলে দেওয়া হয়েছে শুভমন গিলের (Subhman Gill) কাঁধে। অন্যদিকে সম্প্রতি ভারতীয় দলের নেতৃত্ব হারিয়েছেন রোহিত শর্মা (Rohit Sharma)। কিন্তু নেতৃত্ব হারালেও দলে রয়েছেন তিনি। রয়েছেন বিরাট কোহলিও (Virat Kohli)। কিন্তু প্রশ্ন উঠছিল, দুই তারকাকে কি ২০২৭ সালের বিশ্বকাপে দলে দেখা যাবে? না তার আগেই ক্রিকেটকে বিদায় জানাবেন তাঁরা? আর এ নিয়ে এবার বড় ইঙ্গিত দিলেন গিল।

তিনি সংবাদিক সম্মেলনে বলেছেন, ‘ভারতের দুই তারকার মতো অভিজ্ঞতা এবং দক্ষতা কম খেলোয়াড়ের কাছে থাকে। খুব কম খেলোয়াড়ই ভারতের হয়ে এত ম্যাচ জিতেছে। পৃথিবীতে খুব কম খেলোয়াড়ের কাছে এমন দক্ষতা ও অভিজ্ঞতা রয়েছে। আমাদের বিশ্বকাপের পরিকল্পনায় রোহিত (Rohit) ও বিরাট (Virat) ভালোভাবেই আছেন’। প্রসঙ্গত, জল্পনা চলছিল অস্ট্রেলিয়া সিরিজের পর অবসর নিতে পারেন ভারতের দুই তারকা ক্রিকেটার। তবে ভারতের নতুন অধিনায়ক সেই সব জল্পনা উড়িয়ে দিলেন।

আরও খবর : রিঙ্কু সিং-কে টাকা চেয়ে ফোন ডি-কোম্পানির! চাঞ্চল্য

রোহিতকে (Rohit) নিয়ে তিনি বলেন, ‘রোহিতের কাছ থেকে নেতৃত্ব নিয়ে অনেক কিছু শিখেছি। তিনি সবসময় ঠান্ডা মাথায় থাকতেন। তিনি দলের মধ্যে বন্ধুত্বপূর্ণ পরিবেশ বজায় রাখতেন। তাঁর গুণগুলোকে নিয়েই ভারতকে নেতৃত্ব দিতে চাই’। প্রসঙ্গত, ভারতের হয়ে গিল এখনও ৬টি টেস্টে নেতৃত্ব দিয়েছেন। তার মধ্যে তিনটিতে জয় পেয়েছে ভারত। দু’টি পরাজয় ও একটি ড্র করেছে টিম ইন্ডিয়া।

অন্যদিকে, আর কিছুদিন পর থেকেই শুরু হচ্ছে ভারত ও অস্ট্রেলিয়ার মধ্যে ওয়ানডে ও টি-টোয়েন্টি সিরিজ (India vs Australia Oneday and T20 Series )। এই সরিজ হবে অজিভূমে। ১৯, ২৩ ও ২৫ অক্টোবর হবে তিনটি ওয়ানডে সিরিজ। আর এই একদিনের সিরিজ নিয়ে ভক্তদের মধ্যে উন্মাদনা তুঙ্গে। কারণ, আবার মাঠে খেলতে দেখা যাবে বিরাট কোহলি (Virat Kohli) ও রোহিত শর্মাকে (Rohit Sharma)। এই সিরিজের পর ২৯ অক্টোবর, ৩১ অক্টোবর, ২ নভেম্বর, ৬ নভেম্বর, ৮ নভেম্বর হবে পাঁচ ম্যাচের টি-টোয়েন্টি সিরিজ। আর এই সিরিজে নেতৃত্ব দিতে দেখা যাবে গিলকে।